als_Latn dik_Latn sag_Latn
Vladimir Kliçko ka pranuar dje se ai po përgatitet për t’u bërë kampioni i parë i peshave të rënda, që do të jetë i pathyeshëm në më shumë se një dekadë.
Kështu, 37-vjeçari ukrainas, ka fituar tashmë titujt “WBO”, “WBA”, “IBF” dhe “IBO”, teksa tashmë është fokusuar për të fituar edhe titullin më të rëndësishëm “WBC”, që është lënë vakant pikërisht nga i vëlla. Dhe vëllezërit Kliçko e kanë bërë gjithmonë të qartë se do të evitojnë të ndeshen ndërmjet tyre dhe deri tani asnjë boksier nuk i ka marrë ndonjëherë të gjitha titujt më të mëdhenj që në vitin 2000, kur këtë e bëri të mundur anglezi Lenoks Ljuis. “Është normale që unë dua ta rikthej titullin e “WBC”-së në shtëpi, në familjen Kliçko”, ka thënë Vladimir.
Ndërkohë, ky titull është lënë vakant nga ana e Vitalit Klitçkos, të hënën, duke qenë se ai tashmë është i përqëndruar tek politika e vendit të tij, Ukrainës, edhe pse “WBC”-ja i ka lënë ende derën e hapur, që nëse ndërron mendje, mund të rikthehet dhe ta rimarrë sërish në ring atë një ditë. Por mesa duket, kjo nuk do të ndodhë shpejt, parë situatën e krijuar nga demonstratat që po ndodhin në Ukrainë kundër qeverisë. Klitçko, i cili po planifikon që të bëhet president në vitin 2015, ka qenë kryetari i protestave kundër presidentit aktual, Viktor Janukoviç, i cili shtyu marrjen e statusit për në Bashkimin Europian.
als_Latn als_Latn als_Latn